open-index/open-wikipedia-markdown huggingface dataset:
Graište

**Graište** (makedone Граиште) estas vilaĝo en Opština Demir Hisar en Norda Makedonio. En 2002 vivis tie 145&nbsp;loĝantoj, kaj laŭ la censo de septembro 2021 estis ankoraŭ 72.

## Loko, priskribo 
La vilaĝo situas ne malproksime de la urbo Demir Hisar. La alteco estas ĉirkaŭ 610 - 700 m.

La areo de la vilaĝo estas ĉirkaŭ 3,6 km².

Tra la vilaĝo fluas rivero Nigra rivero (Črna Reka), en kiun el sudo fluas rivero Obedničica.
Tra la vilaĝo pasas la regiona vojo R2239, kiu ligas la urbojn Demir Hisar kaj Prilep.

## Pluaj fotoj 

Граиште во Општина Демир Хисар.svg|eta|Graište - loko de la vilaĝo en la municipo
Graištanski Manastri.JPG|eta|Graište - La Graishtan Monaĥejo
Викиекспедиција Железник 281.jpg|eta|Graište - vilaĝa preĝejo

## Referencoj 
Kategorio:Vilaĝoj de Nord-Makedonio
Airbus Defendo kaj Kosmo

eta|Logotipo de Airbus Defendo kaj Kosmo
**Airbus Defendo kaj Kosmo** (angle ***Airbus Defence and Space***) estas parto de Airbus respondeca pri defendo kaj aerkosmaj produktoj kaj servoj. La dividado estis formita en januaro 2014 dum la entreprena restrukturado de European Aeronautic Defence and Space (EADS), kaj konsistas el la antaŭaj *Airbus Military*, *Astrium*, kaj *Cassidian* sekcioj. Ĝi estas la dua plej granda kosma kompanio de la mondo post Boeing kaj unu el la plej bonaj dek defendokompanioj en la mondo.

Airbus Defendo kaj Kosmo havas ĝian entreprenan ĉefsidejon en Ottobrunn, Germanio kaj estas estrita de Michael Schoellhorn. La firmao havas kvar programliniojn: Militaviadiloj (estrita de Alberto Gutiérrez), Kosmaj Sistemoj (estrita de Jean-Marc Nasr), Komunikado-Inteligenteco-Sekureco (estrita de Evert Dudok) kaj Senpilotaj Aeraj Sistemoj (estrita de Jana Rosenmann). Kun ĝia ĉeesto en 35 landoj, la firmao laborigas 40,000 homojn el 86 naciecoj kaj kontribuas al 21% de Airbus-enspezoj.

## Referencoj 
Kategorio:Nacia sekureco
Kategorio:Aviadilaj fabrikantoj
Kategorio:Kosma industrio
Kategorio:Airbus
Ernő Szenes

**Ernő Szenes** [seneŝ], laŭ hungarlingve kutima nomordo **Szenes Ernő** estis hungara aktoro, komikisto. Lia origina familia nomo estis *Schwarcz* ĝis 1913.

Ernő Szenes naskiĝis la  en Miskolc, li mortis la  en Buchenwald (laŭ alia informo en 1945 en Budapeŝto).
 
## Biografio 
Ernő Szenes devenis el juda familio. Li studis en privata aktorlenejo de Szidi Rákosi kaj li komencis sian aktoran karieron en 1915. Plej ofte li estis komikisto en kabaredoj aŭ li rolis en Gaja Teatro. Li ofte havis ankaŭ filmajn rolojn. En 1928 li translokiĝis al Berlino, iom poste li havis rolojn en :en:Kabarett der Komiker (Vieno). En 1931 li hejmenvenis. Lia aktora kariero finiĝis en 1939 pro la kontraŭjudaj leĝoj. Li estis viktimo de la nazia teroro. Li havis edzinon inter 1922-1924.

## Liaj filmaj roloj (elekto) 
* *Lotti ezredesei* (1916)
* *A Csodagyerek* (1920)
* *Die Republik der Backfische* (1928) - Ras-Ullah
* *Liebe und Champagner* (1930) – Paul Grill
* Hyppolit, la lakeo (1931) – Tóbiás (servisto) 
* *3:1 a szerelem javára* (1939) – Imre (ĉefkelnero)
 
## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio
* hungarlingva biografio
* https://port.hu/adatlap/szemely/szenes-erno/person-22119

## Referencoj 
Kategorio:Hungaraj aktoroj
Kategorio:Hungaraj komikistoj
Kategorio:Hungaraj judoj
Vardino

**Vardino** (makedone Вардино) estas vilaĝo en opština Demir Hisar en Norda Makedonio. En 2002 vivis tie 266&nbsp;loĝantoj.

## Loko, priskribo 
La vilaĝo situas proksimume 3.5 km nordoriente de Demir Hisar. La alteco estas ĉirkaŭ 610 - 1460 m.

La areo de la vilaĝo estas ĉirkaŭ 8,8 km².

Ĉe la norda rando de la vilaĝo fluas rivero Nigra rivero (Črna Reka).

## Loĝantaro 
Laŭ la censo de 2002 loĝis ĉi tie entute 266 homoj.

Ĉiuj loĝantoj estas makedonoj.

La loĝantoj laboras ĉefe en agrikulturo. La populacio kultivas tabakon, maizon, tritikon, hortikulturon, kaj ankaŭ bredas ŝafojn, bovinojn kaj kokaĵon.

En la vilaĝo estas kafmuelilo "Pella" kaj aliaj cerealoj. Estas ankaŭ du butikoj.

Estas du preĝejoj en la vilaĝo.
## Pluaj fotoj 

Вардино во Општина Демир Хисар.svg|eta|Vardino - loko de la vilaĝo en la municipo
Викиекспедиција Железник 304.jpg|eta|Vardino - vido de la vilaĝo
Св. Константин и Елена - Вардино.jpg|eta|Vardino - Preĝejo "Skt. Konstantino kaj Helena"

## Tradukfonto 
Statistikoj: http://www.stat.gov.mk/publikacii/knigaX.pdf
Kategorio:Loĝlokoj de Nord-Makedonio
Roelof Antonius Quintus

**Roelof Antonius Quintus** estis filo de Jhr Willem Jan Quintus kaj Aleida Sibilla Sara Wichers. Li studis juron ĉe la *Groninger Hogeschool* (Groninga altlernejo) kaj akiris sian doktorecon en 1840 per sia disertaĵo *De separatione thori et mensae, praesertim de ea, quae fit mutuo conjugum consensu* (Pri la disiĝo de la lito kaj la tablo, precipe tiuj, kiuj estas faritaj per reciproka konsento de la partneroj). Li establis sin kiel advokato post siaj studoj. En 1842 li geedziĝis kun sia kuzino, Junkrino *Catharina Johanna Quintus* (1822-1870).

Quintus iĝis urbestro de Oldekerk en 1845. En tiu jaro li aĉetis *Huis Bijma* de iama urbestro Van Hasselt. De 1851 ĝis 1852 li ankaŭ estis urbestro de Zuidhorn. En 1856 li retiriĝis kiel urbestro de Oldekerk kaj iĝis distrikta juĝisto en Zuidhorn. Poste li fariĝis juĝisto ĉe la distrikta juĝejo en la urbo Groningen. La 1-an de julio 1864 li estis nomumita notario en Groningen kiel posteulo de sia frato Johan Wichers Quintus, kiu mortis la 14-an de februaro 1864. En 1881, li heredis la malnovan biendomon *Huis te Glimmen* kaj rilatajn arbarajn kaj luitajn bienojn. Quintus estis civila jura notario en Groningen ĝis la 1-a de julio 1890, je tiu dato li ricevis honorindan malŝarĝon laŭ sia propra peto. La Quintus-arbaro en Glimmen estas nomita laŭ tiu junkro.

Quintus mortis en Groningen en junio 1894 en la aĝo de 77.

## Vidu ankaŭ 
* Huis te Glimmen
* Quintus-arbaro

Kategorio:Nederlandaj urbestroj
Kategorio:Nederlandaj nobeloj
Praplaneda disko

[eta|[ALMA (radioteleskopo)|ALMA-a bildo de la HL Tauri-a praplaneda disko.]]
[eta|Praplanedaj diskoj en la [Nebulozo de Oriono (Foto el Hubble)]]
**Praplaneda disko** estas ĉirkaŭstela disko konsistanta el gaso kaj polvo el kiuj formiĝas korpoj (planedoj, nanplanedoj, malgrandaj korpoj kaj iliaj satelitoj).

Steloj formiĝas el nubo de gaso kaj polvo kies centra parto kolapsas sur si mem. Tiam, ene de la resta nebulozo, la materio kolektiĝas en disko
 , kiu naskos la planedojn. Astronomoj parolas pri praplaneda disko.

## El primitiva nebulozo ĝis protoplanedoj 
La nuna scienca sciostato nur ebligas al oni skizi kredindajn evoluajn skemojn, inter kiuj estas la sekvanta, kiu kongruas en klasikan stelan evoluskemon.

Komence, nubo de interstela materio atingas kritikan staton (perturbado aŭ regula mekanismo) kie ĝia kuntiriĝo komenciĝas. Tiu ĉi nubo, turniĝanta sur si mem, posedanta internan magnetan kampon, enhavantan masojn da plasmo, estas la sidejo de interagoj inter gravitaj, centrifugaj, termikaj kaj magnetaj fortoj; ĝi kuntiriĝas dum ĝi varmigas, akcelante sian rotacion, kaj platiĝas en neforman diskon. Ĉirkaŭ la pezocentro evoluas masiva prastela kondensaĵo, kiu al si altiras la plej grandan parton (99%) de la nuba materialo (esence hidrogeno kaj heliumo). La neforma disko, aliflanke, malvarmiĝas, maldensiĝas kaj ŝrumpas, alprenante ringoforman strukturon kie aperas ekvatora kondensaĵo de pli densaj korpuskloj (polvo, kristaloj, glacio, rokaj korpoj, ktp.), animita de kaosaj movoj en tre malsamaj orbitoj.

Estis sugestite ke la trairejo de multaj interstelaj objektoj tra praplaneda disko povus helpi pliigi la rapidecon de planedformado.

## Notoj 
## Referencoj 
Kategorio:Planeda scienco
Kategorio:Astronomiaj objektoj
LUVOIR

eta|Artista bildo de LUVOIR
**LUVOIR** (angla akronimo por *Large UV/Optical/Infrared Surveyor*, "Granda UV/videbla/Infraruĝa Vaĉanto") estas unu el kvar proponoj por kosmaj observatorioj kiujn la usona spaca agentejo, NASA planas disvolvi dum la jardeko 2025-2035. LUVOIR uzas la ĉefajn trajtojn de la teleskopo Hubble observante la samajn ondolongojn: Ultraviola radiado, Videbla spektro kaj proksima infraruĝa. Du arkitekturoj estas konsiderataj: unu kun 8-metra segmentita spegulo, la alia kun 15-metra spegulo. Ambaŭ versioj reproduktus la arkitekturon de la JWST-teleskopo kun segmentita spegulo stokita por lanĉo en la faldita pozicio kaj granda kontraŭvarma ŝildo. Se tiu tre multekosta projekto (8 ĝis 16 miliardoj da usonaj dolaroj) estus akceptita, la teleskopo estus lanĉita ĉirkaŭ 2039 kaj metita en orbito ĉirkaŭ la Lagrange-punkto L2.

Kategorio:Teleskopoj
Kategorio:Kosmaj observatorioj
Kategorio:Kosmoesploro
Kategorio:NASA
Ekspansio de la universo

eta|Ekspansio de la unverso (angle)
En kosmologio, la **Ekspansio de la Universo** estas la nomo de la fenomeno, kiu vidas grandskalajn objektojn konsistigantajn la Universon (galaksioj, galaksiaroj, ktp.) malproksimiĝi unu de la alia. Tiu ĉi reciproka disiĝo, kiun oni povus kompreni kiel movo de la galaksioj en la spaco, estas efektive interpretata per ŝveliĝo, dilatiĝo de la spaco mem, la ĉielaj objektoj per tio estas forigitaj unu de la alia. Sur pli malgranda skalo, la vastiĝo ne influas la grandecon de la galaksioj mem, kie "interna" gravito havas superregan efikon.

La ekspansio de la Universo estas la teoria solvo trovita de Aleksandr Fridman por klarigi la fakton ke la Universo ne jam kolapsis sub la efiko de gravitado. Ĝi ebligas malhavi la kosmologian konstanton, artifikon enkondukitan de Albert Einstein, firme ligita al la ideo de statika universo.

El la observa vidpunkto, la ekspansio rezultigas pliiĝon de la ondolongo de la lumo elsendita de la galaksioj: jen la ruĝenŝoviĝo-fenomeno. Tiu movo ne estas homologa kun la Doppler-efiko, kiu ŝuldiĝas al la movado tra spaco de la observita objekto; ĉi tio temas pri la ekspansio de spaco mem. Oni parolas pri kosmologia spektra ŝanĝo.

La malkovro de tiu ĉi ruĝenŝoviĝo estas atribuita al la usona astronomo Edwin Hubble en 1929, kvankam ĝi estis implicite elstarigita 15 jarojn pli frue de Vesto Slipher kaj antaŭvidita, eĉ mezurita, de Georges Lemaître fine de la 1920-aj jaroj. Samtempe, la ĝusta fizika interpreto de tiu ĉi ruĝenŝoviĝo estas donita de la Ĝenerala teorio de relativeco de Albert Einstein, kiu ebligas priskribi la dinamikon de la Universo kiel tuto. La ekspansio de la Universo estas fakte rimarkinda konfirmo de la ĝenerala relativeco, eĉ se Albert Einstein komence ne aliĝis al ĝi, eĉ provante proponi alternativan klarigon, la laca lumo, teorio delonge forlasita.

La tuja sinsekvo de la ekspansio de la Universo estas ke ĝi estis pli densa kaj tial pli varma en la pasinteco. La koncepto de la Praeksplodo, kiu baziĝas sur la ideo, ke tia densa kaj varma tempo ja ekzistis, nature sekvas el tio kaj tial povas esti konsiderata kiel establita.

El la teoria vidpunkto, la vastiĝo de la Universo estas enhavita en la modeloj rezultiĝantaj el ĝenerala relativeco priskribanta la Universon kiel tutaĵo. Tiaj konstruoj nomiĝas "kosmologiaj modeloj". La ekvacioj kiuj priskribas la vastiĝon de la Universo dependas de la ecoj de la formoj de materio kiuj plenigas la Universon. Ili estas nomitaj ekvacioj de Fridman.

## Vidu ankaŭ 
* Doppler-a efiko
* Universa skala faktoro
* Grandega Altiranto
* Malluma materio
* Praeksplodo

Kategorio:Kosmologio
Blažim

Nomon **Blažim** havas pluraj municipoj:
* Blažim (distrikto Plzeň-nordo) – municipo en distrikto Plzeň-nordo
* Blažim (distrikto Louny) – municipo en distrikto Louny

… aŭ partoj de municipoj:
* Blažim (Neveklov) – parto de urbo Neveklov en&nbsp;distrikto Benešov
Kaddalor

**Kaddalor** (, ) estas marhavena urbego en la samnoma distrikto Kuddalor (kie ĝi estas ties ĉefsidejo), en subŝtato Tamilnado, en sudorienta Barato. La loknomo signifas tamile: "kunfluejo".
eta|maldekstre|

## Geografio 
Kaddalor situas sur la Koromandela Marbordo ĉe enfluejo de rivero. Neyveli troviĝas 34, Tanĝavur 128, Tiruĉirapali 132, subŝtata ĉefurbo Ĉenajo 154, Salem (Barato) 175, Mumbajo 1094, Kolkato 1509, tutlanda ĉefurbo Delhio 1895 kilometrojn (aere) https://www.distancefromto.net/. 
eta|

## Demografio 
En 2011 Kaddalor havis . La averaĝa legopovo de la grandurbo estis 78.92%.

## Historio 
Kaddalor jam estis grava havenurbo en la antikvaj tempoj. En la malfrua 17-a jarcento la britoj akiris la havenon kaj konstruis fortikaĵon. En la sekva jarcento la francoj dufoje prenis la fortikaĵon, fine la britoj reakiris ĝin. La municipo estis establita en 1866, poste levita al pli altaj gradoj en 1991 kaj 2008. En 2004 cunamo kaŭzis ĥaoson en la haveno kaj strandoj. Almenaŭ 572 homoj perdis la vivon.

## Ekonomio 
Estante marborda urbo, historie la ĉefa industrio de Kaddalor estis fiŝkaptado, baldaŭe graviĝis la ŝipkomerco. Nun la ŝipkomerco moviĝis al aliaj centroj. Kaddalor ankaŭ gastigas la pezan kemiaĵon, ŝipkonstruadon, farmakologiajn kaj energiajn industriojn.

## Eduko 
En Kaddalor altlernejoj, kolegioj kaj institutoj signifas la altan edukon.

## Religio 
En 2011 en Kaddalor vivis 89.12% hinduoj, 6.09% islamanoj, 3.98% kristanoj.
eta|maldekstre|

## Trafiko 
Kaddalor havas stacidomon, tamen la vojoj havas pli gravan lokon. En la urbo aŭtobusoj kaj privataj busetoj liveras la pasaĝerojn. La plej proksima flughaveno funkcias ĉe Pondiĉeri, dum la plej proksima eksterlanda flughaveno en Ĉenajo. La haveno estas malgrava.

## Klimato 
Kaddalor situas en savanoklimato kun musono laŭ la klimata klasifiko de Köppen. Jare pluvas averaĝe po 1391 mm. En ĉiuj monatoj pluvas, tamen inter aŭgusto-decembro pli ofte. La temperaturo varias averaĝe inter 24-32 °C.
eta|

## Vidindaĵoj 
* marborda strando (arĝenta plaĝo)
* iom pli for mangrovoj
* fortikaĵo
* ĝardeno domo
* katedralo kaj pluraj preĝejoj (templo jam el la 7-a jarcento, moskeoj, kirkoj)

## Famuloj 
En Kaddalor naskiĝis Dandapani Jayakanthan.

## Fontoj 
* WikiTrans

Mulanathaswami Temple,Bahour 01.jpg|Templo
Cholan CUPJ PF1.jpg|Stacidomo

Kategorio:Urboj de Barato 
Kategorio:Urboj de Tamilnado
Jurisdikciaj teritorioj de Provinco Zamoro

eta|Mapo de municipoj de la provinco Zamoro.
La provinco Zamoro estas subdividitaj en kvin jurisdikciaj teritorioj (*partidos judiciales*) nome la jenaj:​

* Partido judicial n.º 1, konata ankaŭ kiel de Toro.
* Partido judicial n.º 2, konata ankaŭ kiel de Zamora.
* Partido judicial n.º 3, konata ankaŭ kiel de Benavente.
* Partido judicial n.º 4, konata ankaŭ kiel de Puebla de Sanabria.
* Partido judicial n.º 5, konata ankaŭ kiel de Villalpando.

## Vidu ankaŭ
* Municipoj de Provinco Zamoro
* Provinco Zamoro

Kategorio:Provinco Zamoro
Castelner

**Castelner** (jen france, okcitane *Castèthner* aŭ en du vortoj *Castèth Ner*) estas komunumo de Francio. Ĝi situas en la departemento *Landes* (jen france, okcitane *Lanas*), en la regiono Nova Akvitanio (, prononco [], do , , ). Fine de  en la komunumo vivis . Administre la komunumo apartenas al la arondismento *Mont-de-Marsan* (france *arrondissement de Mont-de-Marsan*, okcitane *Arrondiment deu Mont*), la norda kaj orienta parto de la departemento, kaj al la kantono ''''. 

## Vidu ankaŭ 
* komunumoj de Landes

Kategorio:Komunumoj de Landes
Aspariegos

**Aspariegos** estas municipo de la provinco Zamoro, en la regiono Kastilio-Leono, Hispanio. Ĝi apartenas al la Alfoz de Toro en la centra oriento de la provinco. *Aspariegos* estas tradukebla etimologie al *Aspariegos*.

Ĝia municipa teritorio estas formata de unusola loĝloko, okupas totalan areon de 42,16 km² kaj laŭ la demografia informo de la municipa censo fare de la INE en 2021, ĝi havis 234 loĝantojn. Ĝi perdis ĉirkaŭ 750 loĝantojn ekde la mezo de la 20-a jarcento pro la migrado el ruraj zonoj al urboj. 

Limas kun loĝlokoj Arquillinos, Castronuevo de los Arcos, Pobladura de Valderaduey, Cerecinos del Carrizal, Malva, Torres del Carrizal, Benegiles kaj Villalube. Ĝi distas 24 km de Zamoro, provinca ĉefurbo. 

Estas romiaj restaĵoj, sed la setlejo mem fondiĝis en la 12-a jarcento. Ĝi apartenis al la Ordeno de Sankta Johano. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, paŝtaĵoj) kaj brutobredado (bovoj kaj ŝafoj en kverkaroj) lastatempe iom dekadencis, sed pluas. Lastatempe rura turismo ekgravis.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Alfoz de Toro

eta|dekstre|350ra|Alfoz de Toro en la centra oriento de la provinco Zamoro.
***Alfoz de Toro*** estas unu de la dek du naturaj komarkoj (*comarcas naturales*, naturaj areoj) de la provinco Zamoro, Kastilio kaj Leono, Hispanio. Ĝi estas en la centra oriento de la provinco.

Ĝi havas totalan loĝantaron de 13 377 personoj. La komarka ĉefurbo estas Toro, kiu enhavas 9 466 loĝantojn.

Menciindas la kultivo de la vito, kun la devennomo *Denominación de Origen de Toro*, kiu transas la komarkajn limojn.

Tiu komarko, spite sian grandan senton de identeco, kun similaj geografiaj, ekonomiaj, sociaj kaj historiaj trajtoj, ne disponas de la necesa jura rekono por sia administracia disvolviĝo, kio kondukis la koncernajn municipojn al organizado en municiparoj (*mancomunidades*) kiel nura jura formulo kiu ebligas al ili la plenumo de la administrado de kelkaj publikaj municipaj servoj.

## Municipoj 
* Abezames
* Aspariegos
* Bustillo del Oro
* Fresno de la Ribera
* Fuentesecas
* Gallegos del Pan
* Malva
* Matilla la Seca
* Morales de Toro
* Peleagonzalo
* Pinilla de Toro
* Pozoantiguo
* Toro
* Valdefinjas
* Venialbo
* Vezdemarbán
* Villalonso
* Villalube
* Villardondiego
* Villavendimio​

Kategorio:Provinco Zamoro
Max Thedy

**Maximilian Eduard Gallus THEDY** aŭ **Max Thedy** (naskiĝinta la  en Munkeno, mortinta la  en Polling) estis germana pentristo, desegnisto kaj gravuristo.

## Leben 
[eta|Ĉambro en Ueberlingen je Bodenlago; videblas en la muzeo de [Weimarer Stadtschloss|Urba kastelo vajmara]]
Max Thedy estis filo de aktuaro havante dek unu gefratojn. Post la frua morto de la gepatroj la 12-jaraĝulo akceptitis en 1870 fare de la hamburga pentristo Georg Friedrich Louis Reinhardt kio proponis al Max pentri. Ekde 1875 li iĝis disĉiplo de la Munkena akademio pri artoj. En 1882 li vokitis kiel profesoro al la Grandduka saksia artlernejo Vajmaron. Inter liaj disĉiploj nombriĝis ekz. Elisabeth Thiermann, Christian Rohlfs, Ernst Biedermann, Erich Dummer, Rudolf Schmidt-Dethloff, Albert Johannsen kaj Fritz Amann. En 1919 li iĝis mastro ĉe Bauhaus. kaj en 1921 de la nove remalfermita Ŝtata altlernejo pri bildiga arto.

Liaj verkoj videblis kaj admirindas en multaj ekspozicioj en Eŭropo kaj en Usono, ekz. en 2002 en Vajmaro kaj en 2005 en Ueberlingen kaj Frankfurto ĉe Majno.

## Familio 
Max Thedy edzinigis en la 4.4.1884 en Berlino Katharina Sophie Dorothea Brendel (1858-1945), filino de berlina komercisto. Danke al la bofratino Maria Brendel li iĝis bofrato de la pentristo Ferdinand Schauss. Lia bopatro Carl Friedrich Otto Brendel estis kuzo de la bestopentristo Albert Brendel.

## Referencoj 
## Literaturo 
### Biografio; verkaro 
* Peter Stapf: *Der Maler Max Thedy (1858–1924). Leben und Werk.* Böhlau, Köln 2014, ISBN 978-3-412-22264-2.
* Art. "Thedy, Max." Ĉe: Gitta Günther, Wolfram Huschke, Walter Steiner (eld.): *Weimar. Lexikon zur Stadtgeschichte.* Hermann Böhlaus Nachfolger, Weimar 1998, ISBN 3-7400-0807-5, p.&nbsp;445.

### Pri unuopaj verkoj/elmontradoj 
* Siegfried Herrmann (eld.): *Max Thedy 1858–1924. Gemälde und Zeichnungen.* Stadtmuseum, Weimar 2002, ISBN 3-910053-34-3 (Katalogo ekspozicio, Vajmaro junio-aŭgusto 2002)
* Volker Caesar: "Überlingens letzte Renaissancefenster als Motive der Malerei des späten 19. Jahrhunderts. Gemälde von Max Thedy dokumentieren seltene Fenster." Ĉe: *Denkmalpflege in Baden-Württemberg*, 1/2007, p.&nbsp;55–61 (PDF )

## Eksteraj ligiloj 
* Verkoj ĉe artnet.com

Kategorio:Homoj rilataj al Weimar
Kategorio:Germanaj pentristoj
Kategorio:Germanaj profesoroj
La Rapée (stacidomo)

**La Rapée** estas ́fermita franca varstacidomo sur linio Paris-Lyon - , situanta en la 12-a arondismento de Parizo, en regiono Francilio.

Ĝi situas proksimume ĉe kilometra punkto (PK)  de la linio Paris-Lyon - Marseille-St-Charles (830000).

## Vidu ankaŭ 
* La Rapée-Bercy (stacidomo)
* Kvartalo de Bercy

## Eksteraj ligiloj 
Kategorio:Stacidomoj de Francio
Kategorio:Fervojaj stacioj en Parizo
Kategorio:12-a arondismento de Parizo
Izooktila klorido

**Izooktila klorido** aŭ **kloroizooktano** estas kemia kombinaĵo, apartenanta al la funkcia grupo el la kloridoj de la klorida acido kaj **izooktanolo**. Izooktila klorido estas senkolora koroda likvaĵo, uzata kiel solvanto, reakciaĵo kaj en la fabrikado de kosmetikaĵoj kaj farmaciaĵoj. Izooktila klorido estas malmulte solvebla en akvo, sed tre solvebla en alkoholo, duetila etero, kloroformo kaj plejmulto el la organikaj solvantoj. Izooktila klorido reakcias kun fortaj oksidigagentoj kaj fortaj bazoj.

## Sintezoj 
### Sintezo 1 
* Preparado per interagado de **izooktanolo** kaj klorida acido:

### Sintezo 2 
* Preparado per interagado de **izooktano** kaj kloro:

### Sintezo 3 
* Preparado per interagado de **izookteno** kaj klorida acido:

### Sintezo 4 
* Preparado per reakcio inter tionila klorido kaj **izooktanolo**:

### Sintezo 5 
* Preparado per reakcio inter **izooktanolo** kaj fosfora triklorido:

### Sintezo 6 
* Preparado per reakcio inter **izooktanolo** kaj fosfora kvinklorido:

## Reakcioj 
### Reakcio 1 
* Reakcio kun natria etoksido:

### Reakcio 2 
* Reakcio kun etileno:

### Reakcio 3 
* Sapigo de la *izooktila klorido*:

### Reakcio 4 
* Reakcio kun salikata acido:

### Reakcio 5 
* Reakcio kun zinko kaj klorida acido:

### Reakcio 6 
* Reakcio kun amoniako:

## Vidu ankaŭ 
* Kloridoj

## Referencoj
Izooktila ftalato

**Duizooktila ftalato** aŭ **C24H38O4** estas kemia komponaĵo, apartenanta al la funkcia grupo de la esteroj de la ftalata acido kaj **izooktanolo**. Izooktila ftalato estas kemia reakciaĵo, uzata en la fabrikado de ftalata acido derivaĵoj kaj izooktilaj derivaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Izooktila ftalato estas malmulte solvebla en akvo, sed tre solvebla en alkoholo, duetila etero, kloroformo kaj plejmulto el la organikaj solvantoj. Izooktila ftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

Duizooktila ftalato reakcias termike kun acidoj por generi izooktilan alkoholon kaj ftalatan acidon. Fortaj oksidigagentoj povas kaŭzi fortan reakcion kiu estas sufiĉe ekzoterma por sparkigi la reakciajn produktojn. Varmo ankaŭ estas generita per interago kun kaŭstikaj solvaĵoj. Flamema hidrogeno estas generita per miksado kun alkalaj metaloj kaj hidridoj. Povas generi elektrostatajn ŝargojn.

## Sintezoj 
### Sintezo 1 
* Preparado per agado de ftalata acido kaj **izooktanolo**:

### Sintezo 2 
* Preparado per traktado de *ftalata anhidrido* kaj **izooktanolo**:

### Sintezo 3 
* Preparado per reakcio de **izooktila klorido** kaj ftalata acido:

### Sintezo 4 
* Preparado per interagado de **izooktila klorido** kaj natria ftalato:

### Sintezo 5 
* Preparado per alkohola transesterigo inter metila ftalato kaj **izooktanolo**:

## Reakcioj 
### Reakcio 1 
* Hidrolizo de la *izooktila ftalato*:

### Reakcio 2 
* Sapigo de la *izooktila ftalato*:

### Reakcio 3 
* Reakcio per alkohola transesterigo kun etila alkoholo:

### Reakcio 4 
* Reduktigo de la *izooktila ftalato*:

### Reakcio 5 
* Reakcio kun NH3:

### Reakcio 6 
* Reakcio kun HCl:

## Vidu ankaŭ 
* Ftalatoj
* Tereftalatoj

## Referencoj 
Kategorio:Ftalatoj
Municipoj de Provinco Zamoro

eta|Mapo de municipoj de la provinco Zamoro.
La hispana provinco Zamoro, apartenanta al la aŭtonoma komunumo (nome regiono) Kastilio-Leono, estas dividita en 248 municipojn, laŭ la teritoria organizado kolektita en la artikolo 137 de la Hispana Konstitucio de 1978.

La administracio kaj regado de la municipo estas plenumita pere de plurpersona organismo nome urbestraro aŭ magistraro, estrita de urbestro helpita de skabenoj. Plej ofte la urbestro estas de la politika partio kiu venkis en la municipa balotado aŭ atingis koalicion.

Ĝenerale, la municipoj enhavas kelkajn loĝlokojn (domarojn), unu el kiuj estas la municipa ĉefurbo aŭ ĉefvilaĝo, kiu kutime estas hejmo de la urbodomo. Kelkaj municipoj havas la nomon de unu el siaj loĝlokoj — ĉu la municipa ĉefurbo aŭ ne— kaj aliaj ne havas la nomon de unu el ili. La provinco havas 5209​ loĝlokojn, grupigitajn en 248 municipoj, el kiuj pli ol duono havas malpli ol 250 loĝantojn, nur dek kvin el ili havas pli ol 1000 loĝantojn kaj nur Benavente, Toro kaj Zamora ĉefurbo superas 5 000 loĝantojn.

## Listo de municipoj kaj informaro 

## Notoj 
## Eksteraj ligiloj 
Kategorio:Municipoj de Hispanio
Iwona Blecharczyk

**Iwona BLECHARCZYK** (naskiĝis la 24-an de septembro 1987) – pola kamionistino kaj Jutuba influistino. La kreintino de la aŭtokanalo *Trucking Girl* en Jutubo, kaj kiel la modelo por knabinoj premiita kun la titolo de Barbie Shero en 2019.

## Biografio 
Ŝi devenas el Ĉekarpata provinco. En 2007 ŝi partoprenis en la beleco-konkurso Miss Polonia kaj aperis dum la finalo de Ĉekarpata Miss Polonia en Mielec. En 2010 ŝi diplomiĝis en universitato, laŭ edukado ŝi estas instruistino de la angla lingvo. Ŝi vojaĝis kiel busŝoforino de Pollando al Anglio kaj laboris en la vestindustrio. En 2011, Iwona Blecharczyk iĝis kamionistino.

En 2013 ŝi fondis la kanalon *Trucking Girl* en interreto en la retejo de Jutubo, kie ŝi prezentas registradojn el la kamiono kaj babiladojn pri aŭto-rilataj temoj. La kanalo funkcias en du lingvoj - pola kaj angla. Polaj gespektantoj okupas proksimume duonon de la spektantaro. Ekster Pollando, la registradoj estas statistike plej ofte spektataj en Germanio, Usono, Kanado kaj Britio. En Instagram kaj Facebook, Blecharczyk prizorgas fanpaĝon.

En la periodo 2017-2018, Blecharczyk vojaĝis al Nordameriko (Kanado, Usono), vojaĝante interalie laŭ la Glacia Migrovojo kaj naftejoj. 

En 2019, la firmao Mattel premiis al ŝi (kiel la dua pola virino post Martyna Wojciechowska) la titolon de Barbie Shero Post ŝi, en 2021, ĉi tiu distingo estis aljuĝita al Anita Włodarczyk.

Ŝi hazarde estas en televido, kie ŝi gastigis la programon *Przygody truckerki* (eo: *Aventuroj de kamionistino)* por Discovery Channel, same kiel en aliaj Jutubkanaloj (ekz. la *kanalo de Rafał Gębura 7 metrojn subtera*), parolante pri profesio-rilataj aferoj. En Pollando, ĝi estis prezentita de, inter aliaj naTemat.pl, Viva.pl, Claudia.pl, Pola Radio, Newsweek Polska, PolenJournal . Eksterlande, ili skribis pri Iwona Blecharczyk, inter aliaj en la Germana semajnĵurnalo Die Zeit, Der Spiegel Panorama, kanada gazeto La Presse en Montrealo, retejo metropolitaine.fr en Bordeaux . La influistino estas engaĝita en bonfaraj agadoj kaj por la komunumo de profesiaj ŝoforoj.

Ŝi estis invitita partopreni la TEDx.

Gajnintino de la titolo La viro de la jaro – Transport Wings 2019, la titolo aljuĝita de Transport Logistyka Polska.

Ŝi estis la ambasadorino de la marko Orlen (kun Robert Kubica, Kuba Przygoński kaj Adrienn Vogel), ŝi estas la ambasadorino de: Volvo Truck, Eurowag, Truckerslife Foundation, same kiel la ambasadorino de la programo *Trzeźwo myślę* (eo: *Sobrece mi pensas*).

En 2020, la pola eldonejo Muza publikigis 320-paĝan libron de Iwona Blecharczyk *Trucking girl. 70-metrową ciężarówką przez świat* (eo: *Trucking-knabino. Tra la mondo kun 70-metra kamiono)* ( ), pri temoj similaj al ŝia interreta laboro.

## Referencoj 

## Eksteraj ligiloj 
* La oficiala jutuba kanalo de Iwona Blecharczyk

Kategorio:Naskiĝintoj en Pollando
Blažim (distrikto Louny)

**Blažim** () estas municipo en Ĉeĥio, kiu troviĝas en distrikto Louny. Vivas ĉi tie  ().

## Historio 
La unua skribmencio pri la vilaĝo devenas el la jaro 1332.

## Loĝantaro 
## Memorindaĵoj 
* Preĝejo de sankta Prokopio
* Mastruma korto kun baroka grenejo
* Statuo de sankta Johano Nepomuka

## Pluaj fotoj 

Ploscha2.jpg|Grenejo en mastruma korto
Blažim 2020-04-23 Socha svatého Jana Nepomuckého.jpg|Statuo de sankta Johano Nepomuka

Kategorio:Municipoj en distrikto Louny
Kategorio:Vilaĝoj en distrikto Louny
Kategorio:Setlejoj en Mosta baseno
Úherce (distrikto Plzeň-nordo)

**Úherce** () estas municipo en Ĉeĥio troviĝanta en distrikto Plzeň-nordo en Regiono Plzeň. Vivas ĉi tie  ().

## Historio 
La unua skribmencio pri la vilaĝo devenas el la jaro 1213.

## Loĝantaro
## Memorindaĵoj 
* Preĝejo de sankta Jozefo
* Pordego de bieneto n-ro 19 kun kapeleto de Dia Korpo

## Pluaj fotoj 

Kaplička v Úhercích v severní části návsi (Q66054943).jpg|Kapeleto
Uherce naves.jpg|Vilaĝplaco

Kategorio:Municipoj en distrikto Plzeň-nordo
Kategorio:Vilaĝoj en distrikto Plzeň-nordo
Kategorio:Setlejoj en Plasa montetaro
Všeruby (distrikto Plzeň-nordo)

**Všeruby** (en latinaj tekstoj *Userob*, *Serow*, *Sverob*, *Wserub*, *Wsierub*, ) estas urbo en Ĉeĥio troviĝanta en distrikto Plzeň-nordo en Regiono Plzeň. Vivas ĉi tie  ().

## Historio 
La unua skribmencio pri la vilaĝo devenas el la jaro 1212. En la 13-a jarcento estas menciata burgo, en la 16-a jarcento jam forlasita. En la jaro 1900 vivis en Všeruby 1115 germanoj kaj 61 ĉeĥoj. Post la jaro 1945 la germana plimulto de loĝantoj estis ellandigita. La 29-a de februaro 2012 estis al la municipo renovigita statuso de urbo.

En la 19-a kaj la 20-a jarcentŝanĝo en arbaro oriente de la vilaĝo oni minis nigran karbon. Minejojn František, Dobrá naděje, Jan, Jiří kaj Jindřich trafikis Johann Fitz.

## Loĝantaro 
## Partoj de urbo 
* **Všeruby**
* Chrančovice
* Chrástov
* Klenovice
* Kokořov
* Popovice
* Radimovice

Ekde la 1-a julio 1980 ĝis la 23-a de novembro 1990 apartenis al la urbo ankaŭ Kunějovice, ekde la 1-a de julio 1980 ĝis la 31-a de decembro 1991 Hůrky kaj Mostice kaj ekde la 1-a de januaro 1986 ĝis la 23-a de novembro 1990 ankaŭ Nevřeň.

## Pluaj fotoj 

Všeruby - kostel sv. Ducha.JPG|Preĝejo de sankta Spirito
Všeruby ŽH 01.JPG| Juda tombejo
Všeruby - kostel sv. Martina.JPG| Preĝejo de sankta Marteno


Kategorio:Urboj en distrikto Plzeň-nordo
Kategorio:Municipoj en distrikto Plzeň-nordo
Kategorio:Urboj en Bohemio
Kategorio:Setlejoj en Plasa montetaro
Kategorio:Minado de nigra karbo en Ĉeĥio
Hugo Flintzer

**Adolf Hugo FLINTZER** (naskiĝinta la  en Eisenach, mortinta la  en Vajmaro) estis germana pentristo kaj ilustristo. Li estis malsenedzina havante tri filinojn (Sanna, Hildegard kaj Marianne). Li estas arthistorie neglektita en niaj tagoj.eta|Tombo de Hugo Flintzer

## Vivo 
Post studoj inter 1881 kaj 1884 ĉe Grandduka saksia altlernejo en Vajmaro ĉe Max Thedy kaj posta restado (ekde la 21.4.1884) en Munkeno ĉe la Akademio pri plastikaj artoj ĉe Wilhelm von Lindenschmit (la pli juna) li iĝis direktoro en 1896 ĉe la vajmara altlernejpreparejo *Fürstliche freie Zeichenschule*. Inter liaj disĉiploj troviĝis uloj kiuj poste mem iĝis gravuloj kaj instruistoj de Bauhaus (ekz. Marianne Brandt). Posteulo lia estrece estis Franz Emil Goepfart, alia Thedy-disĉiplo.

Ĉe Flintzer lernis ekz. la (ŝton)skulptisto Max Schwarz kiu kreis la imponan tomboŝtonon de Flintzer ĉe la Historia tombejo vajmara en formo de kelta kruco. Ĝi ankoraŭ ekzistas. Flintzer mortis soldatinte dum la Unua mondmilito pro tifo.

Li ankaŭ aktivis kiel libra ilustristo kio ŝajne pleje konatigis lian agadon.

## Memoro 
En la 2017-a jaro okazis ĉe Urbomuzeo de Vajmaro speciala ekspozicio. Dum la lastaj vivomonatoj li kreis la emocivekantan ciklon *Vater unser* kun enplekto de militaj travivaĵoj. Ĝi konsideratas ĉefverko lia.

Okaze de internacia artekspozicio en 1891 kiun okazigis Societo de berlinaj artistoj okaze de la 50-a datreveno klubfondiĝa ankaŭ Flintzer prezentis sin per ĝenropentraĵo.

## Referencoj 
Kategorio:Homoj rilataj al Weimar
Kategorio:Germanaj ilustristoj
Kategorio:Germanaj pentristoj
Kategorio:Germanaj profesoroj
Kategorio:Homoj rilataj al Eisenach
Úherce (distrikto Louny)

**Úherce** (, antaŭe ankaŭ Ouherce, Ouřece, Auhertz, Aurzetz) estas municipo en Ĉeĥio, kiu troviĝas en distrikto Louny. Vivas ĉi tie  ().

## Historio 
La unua skribmencio pri la vilaĝo devenas el la jaro 1088.

## Loĝantaro
## Vidu ankaŭ 
* Listo de municipoj en Ĉeĥio kun la plej malalta nombro de loĝantoj

## Pluaj fotoj 

Úherce, nádržka.JPG|Fajroestingista rezervujo kun kapeleto
Úherce obecní úřad.JPG|Municipa ofico
Úherce pomník.JPG|Monumento al viktimoj de la unua mondmilito
Úherce, náves.JPG|Vilaĝplaco

Kategorio:Municipoj en distrikto Louny
Kategorio:Vilaĝoj en distrikto Louny
Kategorio:Setlejoj en Malsupraohara tabulo
Zsolt Szentirmai

**Zsolt Szentirmai** [ĵolt sentirmai], laŭ hungarlingve kutima nomordo kaj kun plena nomo **Szentirmai Zsolt András** estas hungara aktoro, infana aktoro, voĉoaktoro.

Zsolt Szentirmai naskiĝis la  en Budapeŝto.

## Biografio 
Zsolt Szentirmai ekde 1981 apartenis al la infana koruso de Budapeŝta Ŝtata Operejo. Post 3 jaroj li ekstudis en muzikala studio, samtempe li ricevis infanajn rolojn en *Teatro Rock*. En 1992 li aliĝis al Gaja Teatro, kie li ricevis ankaŭ prozajn rolojn. Post 2 jaroj li studis en privata lernejo de Mária Toldy. Inter 2001–2008 li apartenis al muzikala trupo de Operetoteatro (Budapeŝto), poste al Teatro Madách.

## Liaj partoprenoj en spektakloj (elekto) 
* Victor Hugo-Claude-Michel Schönberg: Les Misérables (muzikalo)
* Andrew Lloyd Webber: Evita (muzikala verzio)
* Leonard Bernstein: West Side Story (muzikala verzio)
* Pál Ábrahám: *Bál a Savoyban* (opereto)
* Ni neniam mortos! (teatra verzio)
* Ŝekspiro: Romeo kaj Julieta (muzikala verzio)
* Tim Rice-Andrew Lloyd Webber: Jesus Christ Superstar

## Liaj filmaj roloj (elekto) 
* *The Hungarian Gangster of Love* (mallonga filmo, 2010) - Hitler Barber
* *Mab* (televida serio, 2010)
* en eksterlandaj filmoj hungaraj voĉoj ekzemple de Daniel Cudmore, Tarik Frimpong, Shawn Michael

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto 

## Referencoj 
Kategorio:Hungaraj aktoroj
Kategorio:Hungaraj infanaj aktoroj
Kategorio:Hungaraj voĉoaktoroj
Kategorio:Budapeŝtanoj
Nigrablanka arto

[dekstra|eta|338x338ra| Bildo de la nigrablanka filmo [The Kid (filmo de 1921)|The Kid (La knabo), 1921.]]
[eta|Nigrablanka foto de [panarbo, ĉirkaŭ 1870.]]
**Nigrablanka arto** estas termino uzata ĉefe en la kampo de kino kaj fotarto por priskribi diversajn formojn de vida teknologio. En nigrablanka fotado, la bildo konsistas el malsamaj varioj de brilo kaj ne varioj en koloroj. Tipaj nigrablankaj bildoj konsistas ne nur el nigrablankaj tonoj sed plejparte grizaj tonoj, kaj foje aliaj koloroj, kiel ekzemple sepiobildoj (sepia; malhelbruna fotado).

La plej multaj vidaj teknologioj estis komence kreitaj en nigrablankaĵo kaj nur poste evoluigitaj en koloro:

* Fotado estis komence nigrablanka, de la mezo de la dudeka jarcento plurkolora fotarto fariĝis la normo en komerca kaj amatora fotarto tamen la uzo de nigrablanka fotado daŭras pro artaj kialoj aŭ por atingi efikojn kiujn ne povas esti atingitaj en kolora fotado.
* Multaj gazetoj kaj aliaj presitaj materialoj estas presitaj en nigrablankaĵo ĝis hodiaŭ. Kutime, la koloraj paĝoj estas limigitaj al la kovropaĝo kaj elstaraj (bildaj) paĝoj en la gazeto, kaj la ceteraj paĝoj en la gazeto estas presitaj en nigrablankaĵo por ŝpari kostojn.
* Filmoj kaj bildostrioj estis de komence kreitaj en nigrablankaĵo. Nur ekde la mezo de la dudeka jarcento kolorfotarto fariĝis la normo. Tamen, eĉ hodiaŭ, nigrablankaj filmoj estas foje uzataj en kinejo pro artaj kialoj (ekzemple, en la filmoj "La listo de Schindler" (1993) kaj "Pekurbo" (2005)). Tio ebligas kroman rimedon por elstarigi detalojn per subita elrompa apero kolora, ekzemple en "La listo de Schindler" iam aperas kompatinda knabino markita kolore inter la blankanigra holokaŭsta homamaso.
* Komence, televidaj elsendoj estis en nigrablanka. Koloraj televidelsendoj iĝis la norma dum la 1970-aj jaroj.
* En komputiko, blankanigra montro rilatas al bitbildo.
* En plej frua praarto rokpentraĵoj estis dekomence unukoloraj, sed ne nepre nigrablankaj, sed uzanta nur ruĝecajn kolorojn (sango, graso kaj argilo kiel bazaj materialoj), poste nigran (kun karbo).
* En presarto ilustraĵoj estas dekomence nigrablankaj, tio estas nigraj sur la blanka koloro de la papero. La plurkoloraj ilustraĵoj multekostigas la eldonadon.

## Vidu ankaŭ 
* Kolorfotografio
* Nigrablanka fotado, Unukolora fotado

## Eksteraj ligiloj 
## Referencoj 
Kategorio:Fotado
Kategorio:Fotografio laŭ ĝenroj
École supérieure de chimie physique électronique de Lyon

La ***École supérieure de chimie physique électronique de Lyon*** (CPE Lyon) estas universitato en Villeurbanne, Liono, Aŭvernjo-Rodano-Alpoj, Francio.

Ĝi estas membro de la granda ekologia konferenco. Ĝi edukas ĉefe ĝeneralismajn inĝenierojn de tre alta nivelo, ĉefe celitaj por dungado en kompanioj.

## Famaj diplomiĝintoj 
* Yves Chauvin, franca kemiisto

## Notoj 
## Eksteraj ligiloj 
* Oficiala retejo

Kategorio:Supera instruado en Francilio
Kategorio:Liono
Kategorio:Villeurbanne
Kategorio:Inĝenierartaj lernejoj en Francio
Kálmán Szentiványi

**Kálmán Szentiványi** [sentivAnji], laŭ hungarlingve kutima nomordo **Szentiványi Kálmán** estis hungara aktoro, voĉoaktoro. Lia origina familia nomo estis *Steiner* [ŝtejner] ĝis 1914.

Kálmán Steiner naskiĝis la  en Veszprém (urbo), li mortis la  en Budapeŝto.

## Biografio 
Kálmán Szentiványi devenis el juda familio. Li akiris aktoran diplometon en privata lernejo de Zoltán Horváth (aktoro) en 1904. Post 2 jaroj li apartenis al teatra kompanio de János Komjáthy en provinco, baldaŭ li ludis en kabaredoj. Li batalis en la 1-a mondmilito, poste li apartenis al Teatro Madách. Tamen li havis renomon en kabaredoj. Dum la 2-a mondmilito li havis rolojn nur en juda teatro. Li havis edzinon.

## Liaj teatraj roloj (elekto) 
* Jenő Huszka: *Bob herceg* - Pomponius
* Ferenc Lehár: *Drótostót* - Pfefferkorn
* Frigyes Karinthy: *Holnap reggel* - Lenci

## Lia sola filma rolo 
* *Petőfi* (1922) - Jozefo Bem

## Fontoj 
* hungarlingva biografio kun foto 
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Budapeŝtanoj
Pinilla de Toro

**Pinilla de Toro** estas municipo de la provinco Zamoro, en la regiono Kastilio-Leono, Hispanio. Ĝi apartenas al la Alfoz de Toro en la centra oriento de la provinco. 

Ĝia municipa teritorio estas formata de unusola loĝloko, okupas totalan areon de 24,27 km² kaj laŭ la demografia informo de la municipa censo fare de la INE en 2021, ĝi havis 205 loĝantojn. Ĝi perdis ĉirkaŭ 1 200 loĝantojn ekde la komenco de la 20-a jarcento pro la migrado el ruraj zonoj al urboj. Ĝi distas 40 km de Zamoro. 

La setlejo mem fondiĝis en la 10-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, paŝtaĵoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe rura turismo ekgravis.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Vadim Perelman

**Vadim Perelman** (, naskiĝis la 8-an de septembro 1963 en Kievo) estas ukraina reĝisoro loĝanta en Usono.

Perelman naskiĝis en juda familio en Kievo. En 1977, kune kun sia patrino, li elmigris al Kanado tra Italio. Li studis ĉe la Universitato de Alberto kaj Universitato Ryerson Film School en Toronto. Ekde 1990 li loĝas en Los-Anĝeleso, Usono.

Li aktivis en la kampo de reklamaj filmoj, sed ekde 2003 li ankaŭ faris plenlongajn filmojn. Perlman interesiĝas pri Irano, kaj liaj du plenlongaj filmoj ("Domo de Sablo kaj Nebulo" (2003) kaj "Persaj Lecionoj" (2020) temas ambaŭ pri Irano. La dua filmo (Persaj lecionoj) estis nomumita al Oskaro fare de Belorusio en 2020.

## Persone 
La direktoro diris en intervjuo, ke lia eksedzino estis irananino kaj ke lia patro, Ali Javan, estis fama sciencisto .

## Referencoj 
Kategorio:Judoj
Kategorio:Ukrainaj judoj
Kategorio:Kievanoj
Kategorio:Usonaj reĝisoroj
Kategorio:Vivantaj homoj
Kategorio:Kanado
Kategorio:Usono
Kalvinana preĝejo (Isaszeg)

La **Kalvinana preĝejo** (konata ankaŭ *Memorkirko de liberec-streboj*) estas religia konstruaĵo en Hungario, en urbo Isaszeg.
eta|maldekstre|150px|

## Historio 
Ĝis la 20-a jarcento loĝantoj de Isaszeg estis katolika. En la fruaj 1900-aj jaroj alvenis ankaŭ enmigrantoj, inter ili kalvinanoj. Ili eklezie apartenis al Pécel kaj ekde 1905 diservoj okazis en la loka lernejo. La kalvinana grupo formis filion en 1914. Estis heredita familia domo en la 1930-aj jaroj, ĝi estis transformita al preĝdomo. En 1948 la filia statuso ŝanĝiĝis al misio (komprenu: sendependa paroĥo tamen finance apogita) kaj samtempe oni konstruis la nun videblan kirkon. Ĝi estis konsekrita en 1949. La misia statuso ŝanĝiĝis al paroĥo en 1995. 

## Konstruaĵo 
La preĝejo situas en korto. La fasado ne estas simetria, ĉar ĉe la maldekstra angulo la kvadrata turo malreliefas. La turpinto estas piramida. En la fasado la enirejo iomete reliefas, pli supre malgranda rondfenestro estas videbla. Kelkaj ŝtupoj kuras al la enirejo. Interne la muroj estas blankaj laŭ la kutimoj.

## Fontoj 
* oficiala paĝo
* https://isaszeg.asp.lgov.hu/reformatus-egyhazkozseg-0 

## Vidu, aŭdu ankaŭ 
* https://www.youtube.com/watch?v=L9gQNXu7cpU

Isaszeg
Kategorio:Kristanaj preĝejoj en Isaszeg
Evgenij Mironov

**Evgenij Vitaleviĉ MIRONOV** (; nask. la 29-an de novembro 1966, Saratov, RSFSR, Sovetunio) estas rusa televida prezentisto kaj voĉaktoro (dublado) kaj aktoro de teatro, filmo, produktisto kaj artdirektoro de la Ŝtata Teatro de Nacioj en 2006; Popolartisto de la Rusa Federacio (2004) , premiito de du Ŝtataj Premioj de la Rusa Federacio (1995, 2010). Li estas konsiderata unu el la plej bonaj kaj plej gravaj aktoroj de Ruslando.

## Ekstera ligilo 
La oficiala retejo de Evgheni Mironov

## Referencoj 
Kategorio:Rusiaj voĉoaktoroj
Kategorio:Rusiaj aktoroj
Kategorio:Sovetiaj aktoroj
La Guareña

eta|dekstre|350px|La Guareña en la plej sudoriento de la provinco Zamoro.
***La Guareña*** estas unu de la dek du naturaj komarkoj (*comarcas naturales*, naturaj areoj) de la provinco Zamoro, Kastilio kaj Leono, Hispanio. Ĝi estas en la plej sudoriento de la provinco.

Ĝi havas totalan loĝantaron de 6 730 personoj. La komarka ĉefurbo estas Fuentesaúco, kiu enhavas 1 608 loĝantojn.

Menciindas, ke la nomo de la areo, devenas el la rivero Guareña, siavice rilate al la naskareo de Rajmondo de Burgonjo, nome rivero Garono, kiu siavice derivis al Guareña, kiu transfluas la komarkajn limojn.

Tiu komarko, spite sian grandan senton de identeco, kun similaj geografiaj, ekonomiaj, sociaj kaj historiaj trajtoj, ne disponas de la necesa jura rekono por sia administracia disvolviĝo, kio kondukis la koncernajn municipojn al organizado en municiparoj (*mancomunidades*) kiel nura jura formulo kiu ebligas al ili la plenumo de la administrado de kelkaj publikaj municipaj servoj.

## Municipoj 
* Argujillo
* La Bóveda de Toro
* Cañizal
* Castrillo de la Guareña
* Fuentelapeña
* Fuentesaúco
* Guarrate
* El Maderal
* El Pego
* San Miguel de la Ribera
* Vadillo de la Guareña
* Vallesa de la Guareña
* Villabuena del Puente
* Villaescusa
* Villamor de los Escuderos

## Historio kaj ekonomio 
Granda parto de la teritorio apartenis historie al la Ordeno de Sankta Johano (kies kruco aperas en la blazono de multaj tieaj municipoj).

Ĉefa enspezofonto estas nuntempe nutraĵa industrio el tradicia agrikulturo kaj brutobredado rilata al la valo de la rivero Guareña: vino, viando, lakto, kikeroj, asparagoj ktp.

## Vidu ankaŭ 
* Guareña

Kategorio:Provinco Zamoro
Blažim (distrikto Plzeň-nordo)

**Blažim** () estas municipo en Ĉeĥio troviĝanta en distrikto Plzeň-nordo en Regiono Plzeň. Vivas ĉi tie  ().

## Historio 
La unua skribmencio pri la vilaĝo devenas el la jaro 1183.

## Loĝantaro 
## Vidu ankaŭ 
* Listo de municipoj en Ĉeĥio kun la plej malalta nombro de loĝantoj

## Pluaj fotoj 

Kříž v Blažimi na návsi (Q66054891) 02.jpg|Kruco
Blažim, autobusová zastávka.jpg|Aŭtobusa haltejo

Kategorio:Municipoj en distrikto Plzeň-nordo
Kategorio:Vilaĝoj en distrikto Plzeň-nordo
Kategorio:Setlejoj en Plasa montetaro
Úherce

Nomon **Úherce** havas pluraj setlejoj:

* Úherce (distrikto Plzeň-nordo) – municipo en distrikto Plzeň-nordo
* Úherce (distrikto Louny) – municipo en distrikto Louny
* Úherce (Dobrovice) – vilaĝo en municipo Dobrovice en distrikto Mladá Boleslav
Vajk Szente

**Vajk Szente** [sente], laŭ hungarlingve kutima nomordo **Szente Vajk** estis hungara aktoro, voĉoaktoro, reĝisoro.

Vajk Szente naskiĝis la  en Orosháza.

## Biografio 
Vajk Szente maturiĝis en gimnazio en Békéscsaba, poste li akiris aktoran diplomon pri filmestetiko en aktorakademio de Nacia Teatro (Budapeŝto) kaj diplomon pri arta gvidanto en Kalvinana Universitato Gáspár Károli en 2002. Dum la studentaj jaroj li estis membro de Teatro Csokonai (Debrecen) ĝis 2007, poste de Teatro Madách. Li faris plurajn laborojn pri teatroj, filmoj kaj televidoj. Ekde 2020 li estis ĉefreĝisoro de Teatro de Kecskemét. Li ricevis 2 premiojn en 2019. Li havis edzinon inter 2012-2019.

## Liaj teatraj roloj (elekto) 
* Zsigmond Móricz-Tibor Miklós-Tibor Kocsák: *Légy jó mindhalálig* - Sanyika Doroghy
* Friedrich Dürrenmatt: *Fizikistoj* - Wilfred; Kaspar
* Neil Simon: *Furcsa pár* - Vinnie
* T. S. Eliot-Andrew Lloyd Webber: *Katoj* – Elvis Trén
* Peter Shaffer: *Equus* - Alan Strang
* Béla Zerkovitz: *Csókos asszony* - Ede Ibolya

## Liaj teatraj reĝisoraĵoj (elekto) 
* Jenő Rejtő: *A szőke ciklon*
* Agatha Christie: *Váratlan vendég*
* Jerry Herman: *Hello, Dolly!*
* Ede Szigligeti – Vajk Szente: *Liliomfi* (muzikala verzio)
* Mátyás Várkonyi: *Sztárcsinálók*

## Liaj kinaj filmaj roloj (elekto) 
* *Casting minden* (2008) – Krisztián
* *Valami Amerika 2.* (2008) - Adam
* *Kertvárosi Mese* (mallonga filmo, 2021) - vendisto
* en eksterlandaj filmoj hungaraj voĉoj ekzemple de Chace Crawford, Justin Long, Russell Tovey

## Liaj televidaj filmaj roloj (elekto) 
* *Karádysokk* (serio, 2011) - Gergő
* *Csoportterápia* (2021) - Lajos

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj